 Ezikiel 9  O wee jiri oké olu kpọọ òkù ná ntị m, sị: Meenụ ka ndị na-ebibi obodo a bịa nso, onye nke ọ bụla jiri ngwá ọgụ ọ ga-eji bibie obodo a!Ma, lee! ndị ikom isii si nebe ọnụ ụzọ ámá mgbago nke chere ihu nebe ugwu na-abịa, onye nke ọ bụla ji ngwá ọgụ o ji akụgbu mmadụ; e nwekwara otu nwoke so ha nke yi uwe linin, ọ fanyekwara mpi ink nke odeakwụkwọ núkwù. Ha wee bata guzoro nakụkụ ebe ịchụàjà e ji ọla kọpa rụọ.Ma e wepụrụ ebube Chineke Izrel nelu cherọb ọ na-adịbu wee wega ya nọnụ ụzọ ụlọ ahụ, o wee malite ịkpọku nwoke ahụ yi uwe linin, onye fanyere mpi ink nke odeakwụkwọ núkwù.Jehova wee gaa nihu ịsị ya: Gagharịa nime obodo a, nime Jeruselem, kaa ndị na-eze ume ma na-asụ ude nihi ihe arụ niile a na-eme nime ya akara negedege ihu.Ọ gwara ndị nke ọzọ ná ntị m, sị: Soronụ ya nazụ gagharịa nime obodo a ma gbuo ndị mmadụ. Anya unu emela ebere, unu enwekwala ọmịiko.Gbuonụ agadi, nwa okorobịa na nwa agbọghọ na-amaghị nwoke na nwatakịrị na ndị inyom, gbuchaanụ ha. Ma, unu agala onye ọ bụla nwere akara ahụ nso, unu ga-amalitekwa nebe nsọ m. Ha wee malite ná ndị agadi, bụ ndị nọ nihu ụlọ ahụ.Ọ gwakwara ha, sị: Merụọnụ ụlọ a, meekwanụ ka ogige ya jupụta ná ndị e gburu egbu. Gaanụ! Ha wee gaa gbuo ndị nọ nobodo ahụ.O wee ruo na, ka ha nọ na-egbu ndị mmadụ, mụ onwe m wee fọdụ, m wee gbuo ikpere nala, kpudo ihu nala, tiekwa mkpu, sị: Ewoo, Ọkaakaa Onyenwe anyị Jehova! Ị na-ebibi ndị niile fọdụrụ nIzrel mgbe ị na-awụkwasị Jeruselem ọnụma gị?O wee sị m: Njehie ụlọ Izrel na Juda dị nnọọ ukwuu, ala ha jupụtara nịwụfu ọbara, obodo ha jupụtakwara nihe gbagọrọ agbagọ; nihi na ha asịwo, Jehova ahapụwo ala a, Jehova adịghị ahụ anyị.Ma anya m agaghị eme ebere, agaghịkwa m enwe ọmịiko. M ga-eme ka ha jiri isi ha buru ihe ha metara.Ma, lee! nwoke ahụ nke yi uwe linin, onye fanyere mpi ink núkwù, nọ na-akọ otú o si jee, sị: Emewo m nnọọ dị ka i nyere m niwu. 